ธนาคารกลางสหรัฐฯ ส่งสัญญาณขึ้นดอกเบี้ย 3 ครั้งในปีหน้า 
Central bank is ending economic boost to US economy sooner than originally planned to help fight inflation surge 
WASHINGTON — Fed กล่าวว่าจะยุติโครงการอัดฉีดเงินดังกล่าวเร็วกว่ากำหนดเดิม คือจะเริ่มตั้งแต่เดือนมีนาคมจากเดิมที่กำหนดไว้ในช่วงกลางปีหน้า หลังจากที่ดัชนีราคาผู้บริโภครายปีเมื่อเดือนพฤศจิกายนเพิ่มขึ้นแตะระดับ 6.8% ซึ่งสูงที่สุดในรอบเกือบ 40 ปี สำหรับอัตราดอกเบี้ยซึ่งถูกกดให้อยู่ในระดับต่ำเกือบ 0% ในปัจจุบัน ระบบธนาคารกลางสหรัฐฯ ระบุว่าอาจเพิ่มอัตราดอกเบี้ยราว 0.25% ทั้งหมด 3 ครั้งในปีหน้า เพื่อรักษาอัตราเงินเฟ้อไม่ให้สูงจนเกินไปโดยไม่ส่งผลกระทบต่อการฟื้นตัวของเศรษฐกิจอเมริกัน เจอโรม พาวเวลล์ ประธานคณะผู้ว่าการระบบธนาคารกลางสหรัฐฯ แถลงต่อผู้สื่อข่าวหลังการประชุมเป็นเวลาสองวันว่า เศรษฐกิจสหรัฐฯ กำลังขยายตัวอย่างรวดเร็ว และอัตราการจ้างงานกำลังเพิ่มขึ้นใกล้ระดับสูงสุด ทำให้ธนาคารกลางสามารถปรับเปลี่ยนนโยบายทางการเงินได้ นายพาวเวลล์ กล่าวด้วยว่า นักเศรษฐศาสตร์ต่างคาดการณ์ว่า อัตราเงินเฟ้อจะลดลงในช่วงครึ่งปีหลังของปีหน้า ซึ่งต้องมีการติดตามวิเคราะห์อย่างใกล้ชิดต่อไป